OpenLLM-France/wikimedia huggingface dataset:
# Xinesos d'Angola

Els xinesos d'Angola són un grup de residents que han arribat a Angola en les últimes dècades.
Milers de treballadors xinesos de la construcció, enginyers, planificadors i personal de suport inclosos metges i cuiners resideixen a Angola, fent del sector de la construcció un gran imant per als xinesos.
Unes 500 empreses xineses han operat a Angola com a part de la reconstrucció de postguerra. La cresta de l'onada va ser al voltant de 2012 quan l'Oficina de Migració i Estrangeria d'Angola, va declarar que 258.920 xinesos residien a Angola, la gran majoria (258.391) amb visats de treball.
El nombre dels xinesos abans de la caiguda dels preus del petroli en l'any 2014 s'ha reduït dràsticament. En 2017, un líder de l'Associació d'Empreses de la Xina va dir a Bloomberg que la població xinesa era d'aproximadament 50.000 persones. Molts xinesos han sortit del país recentment a causa de la creixent delinqüència contra els xinesos, com violacions, robatoris i homicidis, la depreciació moneda d'Angola causa de la caiguda del petroli, i la detenció dels contractes de construcció per empreses xineses.
Durant el brot de febre groga a Angola la primavera de 2016 es va informar que 11 nacionals xinesos havien tornat a la Xina amb la malaltia, amb el darrer cas l'abril de 2016. Els xinesos reforçaren la supervisió i enviaren un equip mèdic a Angola per proporcionar vacunes als nacionals xinesos.

## Referències

* 1 2 3 «Chinese Businesses Quit Angola After `Disastrous' Currency Blow». Bloomberg, 20-04-2017.
* ↑ Ash, Lucy «Chinese reaching out to Angola». BBC News, 04-12-2007.
* ↑ «Chinese firms urged to beef up security in Angola amid worrying crimes - Xinhua | English.news.cn». .xinhuanet.com [Consulta: 27 agost 2016].
* ↑ «Angola: Cerca de 259.000 chineses vivem atualmente no país». Visão, 25-04-2012. [Consulta: 13 gener 2013].
* ↑ «INTERVIEW-Rise in violent crime alarms Chinese in Angola| News by Country| Reuters». af.reuters.com [Consulta: 27 agost 2016]. Arxivat 28 August 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-08-28. [Consulta: 24 desembre 2021].
* ↑ «Yellow Fever – China» (en anglès). [Consulta: 1r maig 2016].
# Yacht Club de França

El Yacht Club de França (Yacht Club de France) és el club nàutic oficial de França. Es va fundar l'any 1867 durant el Segon Imperi Francès. El darrer monarca de França, Napoleó III, va patronitzar aquest club de manera oficial al moment de la seva fundació. El seu primer president va ser l'almirall Rigault de Genouilly que era llavors Ministre de la Marina francesa.
L'any 1891 es va formar a França un nou club nàutic, l'"Union des Yachts Français, Société d'Encouragement pour la Navigation de Plaisance". Aquest club es va fusionar amb el Yacht Club de França el 1907.
Les banderes d'aquest club estan inspirades en la bandera de la República Francesa, car el Yacht Club de França ha establert com a tradició un fort lligam entre la Marina nacional i el Yacht Club mateix. El club ha comptat amb Jules Verne i Éric Tabarly entre els seus membres.

## Activitats

Entre altres activitats, el Yacht Club França organitza conjuntament amb el Yacht Club Italià la Copa de Giraglia, una regata que va de Saint Tropez a Gènova, passant per Giraglia, el punt més septentrional de Còrsega.

## Referències

* ↑ «Història». Arxivat de l'original el 2014-10-18. [Consulta: 17 setembre 2008].

## Enllaços externs

* Web del Yacht Club de França Arxivat 2008-09-21 a Wayback Machine.
# Manziana

Manziana és un comune (municipi) de la ciutat metropolitana de Roma, a la regió italiana del Laci, situat uns 40 km al nord-oest de Roma. L'1 de gener de 2018 tenia 7.737 habitants.
Manziana limita amb els municipis de Bracciano, Canale Monterano, Oriolo Romano i Tolfa.

## Referències

* ↑ «Resident population on 1st January 2018» (en anglès). ISTAT. [Consulta: 13 abril 2019].

## Enllaços externs

* Manziana - Lloc web oficial (italià)
# Eumel del Bòsfor

Eumel del Bòsfor o Eumelos del Bòsfor (en llatí Eumelus, en grec antic Εὔμηλος) fou un dels tres fills del rei Parísades I del Bòsfor Cimmeri (348 aC a 311 aC).
A la mort del seu pare va iniciar una guerra per la successió contra els seus germans Sàtir II i Pritanis que van ser morts successivament en combat. Va ser rei únic per cinc anys i cinc mesos del 309 aC al 304 aC, segons Diodor de Sicília. El va succeir el seu fill Espàrtoc III.

## Referències

* ↑ Eumelus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 87
# Simandre

Simandre és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 1.590 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 1.192 | 1.075 | 1.072 | 1.141 | 1.215 | 1.275 | 1.590 |
| A partir de 1990: Població sense dobles comptes |||||||
# Simplificacions del xinès escrit a Hong Kong

* No s'ha de confondre amb xinès simplificat.
A Hong Kong, l'idioma cantonès es fa servir comunament a la vida quotidiana. Els caràcters xinesos tradicionals han estat utilitzats com l'estàndard de facto a l'escriptura de Hong Kong des de la Xina Imperial fins a l'actualitat. En aquest article es descriuen les simplificacions realitzades al xinès escrit que es pot trobar informalment a Hong Kong.

## Informació

El Govern Comunista de la República Popular de la Xina, ha promocionat l'ús del xinès simplificat a la Xina continental des de la seva creació el 1949, i va adoptar el conjunt de caràcters simplificats com a sistema d'escriptura oficial de República Popular de la Xina del 1956 en endavant. Tanmateix, com que Hong Kong, era una colònia de la Corona Britànica abans de 1997, i se li va concedir un alt grau d'autonomia a partir de l'annexió a la Xina, i el xinès simplificat mai no ha estat reconegut oficialment a Hong Kong. El xinès tradicional ha estat sempre emprat com a estàndard de facto com a sistema d'escriptura a Hong Kong des de l'època imperial fins avui.
Igual que d'altres llengües escrites, la comunicació escrita informal de vegades es transforma amb l'ús d'abreviatures. A Hong Kong, la proliferació dels restaurants locals ha impulsat un sistema de simplificació utilitzada pels cambrers. Paraules angleses o altres símbols a vegades s'utilitzen com a substituts dels caràcters complexos. Aquesta pràctica no és regulada oficialment, el mètode de simplificació, varia de persona a persona, i pot ser incomprensible per als altres lectors xinesos.

## Tipus de simplificació

* La simplificació es pot aconseguir mitjançant la substitució d'un complicat caràcter xinès tradicional amb un altre caràcter xinès tradicional més senzill que té una pronunciació semblant en cantonès.
* La simplificació es fa sovint mitjançant l'ús de lletres en angles per a formar una "paraula" que sona com la paraula xinesa.
* La simplificació també es pot fer mitjançant la incorporació de caràcters de xinès simplificat en el text compost per caràcters xinesos tradicionals.

## Exemples de simplificacions

| Caràcter xinès | Simplificat de substitució | Significat en Català | Significat original de la caràcter substituït |
| 雞 | 介 | pollastre | Armadura; situar-se entre |
| 菜 | 才 | verdures | Talent, simplement |
| 檸 | 0 | llimona | (El nombre zero) |
| 茶 | T | te | (La lletra T llatina) |
| 魷 | 尤 | calamar | Especialment, en particular |
| 蛋 | 旦 | ou | Albada, matí, dia, actriu |
| 麪 | 面, 丏 | fideus | 面= cara, superfície;丏= parapet, invisibles |
| 𦟌 | 展 | múscul | Obert, desplegar, estirar, estendre |
| 飯 | 反 | arròs | Invers, oposat, contrari, anti- |
| 餐 | 歺 | menjar | Viciós, depravat, dolent |
| 屎 | 矢 | excrements | Fletxa, dard, vot, jurar |
Nota: 檸 (llimona) sona com 零 (zero), la simplificació de "0 "és molt comú i es pot veure a les begudes embotellades i rebuts.

## Vegeu també

* Xinès simplificat
* Hong Kong
# Simplon (Valais)

Simplon és un municipi del cantó suís del Valais, situat al districte de Brig-Glis.

## Fills il·lustres

* Josef Escher (1885 - 1954): advocat, notari i polítiv. Vicepresident de la Confederació Helvètica.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Alicia González Blanco

Alicia González Blanco (Viella, Siero, Astúries, 27 de maig de 1995) és una ciclista espanyola. Professional des del 2014, actualment milita a l'equip Lointek. Combina la carretera amb el ciclocròs.
La seva germana Lucía també s'ha dedicat al ciclisme.

## Palmarès en ruta

* 2013
** Campiona d'Espanya júnior en ruta
** Campiona d'Espanya júnior en contrarellotge
* 2017
** 1a a la Copa d'Espanya sub-23
** 1a al Trofeu Roldán

## Palmarès en ciclocròs

* 2016-2017
** Campiona d'Espanya en ciclocròs
** Campiona d'Espanya sub-23 en ciclocròs

## Referències

* ↑ «Así es la nueva Campeona de España de Ciclocross, Alicia González». http://campeonisimas.es, 12-01-2017 [Consulta: 15 setembre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Geocrinia victoriana

Geocrinia victoriana és una espècie de granota que viu a Austràlia.

## Referències

* Roberts, D., Clarke, J. & Robertson, P. 2004. Geocrinia victoriana. Llista Vermella d'Espècies Amenaçades de la UICN 2006. Consulta: 24 d'abril del 2008.
# Sil·lepsi

La sil·lepsi és un recurs literari consistent en agafar un mot alhora en el seu sentit literal o denotatiu i en sentit figurat. Va ser emprat majoritàriament a la literatura del neoclassicisme francès. Aquest doble sentit pot sorgir de la connotació metafòrica o d'un canvi de registre que suposa al mateix temps un canvi de significat. Un exemple seria "el camí de la nostra vida ens ha dut fins aquí" al·ludint a una via autèntica i a l'experiència vital.

## Referències

* ↑ Lladó, Ramon. La paraula revessa : estudi sobre la traducció dels jocs de mots. Bellaterra: Universitat Autonoma de Barcelona, Servei de publicacions, 2002. ISBN 8449022924.
# Governació d'Al-Hasakah

La governació o muhàfadha d'Al-Hasakah (àrab: مُحافظة الحسكة, muẖāfaẓat al-Ḥasaka; kurd: حسكة; arameu: ܓܙܪܬܐ) és una muhàfadha situada a l'extrem nord-est de Síria, amb capital a la ciutat homònima d'Al-Hasakah. Es distingeix per les seues fèrtils terres travessades pel riu Khabur, la seua quantitat d'aigua, la seua naturalesa pintoresca i per tenir més d'un centenar de jaciments arqueològics interessants. Integra una superfície de 23.334 km² i la seua població va ser estimada en 1.377.000 l'any 2007.
Actualment es troba de facto sota control del govern de Rojava.

## Localitats i demografia

La població de la governació d'Al-Hasakah es compon de diferents grups culturals i ètnics, principalment kurds, àrabs, assiris, i una minoria armènia. Segons el cens oficial de 2004, la població de la governació era d'1.275.118 habitants. En 2007 es va estimar que era d'1.377.000 habitants.
Les dades de població que apareixen a continuació estan basades en el cens oficial de 2004:

## Districtes i subdistrictes

La governació està dividida en 4 districtes o míntaqes: districte d'Al-Hasakah, districte de Qamixli, districte d'Al Malikiya i districte de Ras al-Ayn.
Els 4 districtes se subdivideixen al seu torn en 16 subdistrictes o nàhiyes:

### Districte d'Al-Hasakah

* Subdistricte d'Al-Hasakah
* Subdistricte d'Ash-Shaddadeh
* Subdistricte de Tal Tamer
* Subdistricte de Bir al-Helu
* Subdistricte de Markadah
* Subdistricte d'Al-Arishah
* Subdistricte d'Al-Hawl

### Districte de Qamixli

* Subdistricte de Qamixli
* Subdistricte d'Al Qahtania
* Subdistricte d'Amuda
* Subdistricte de Tal Hamis

### Districte d'Al Malikiya

* Subdistricte d'Al Malikiya
* Subdistricte d'Al-Jawadiyah
* Subdistricte de Yarubiyah

### Districte d'Al Ras al-Ayn

* Subdistricte de Ras al-Ayn
* Subdistricte d'Al Darbasiya

## Referències

* ↑ Syria - Sunnis
* ↑ Syria (05/07)
* ↑ https://web.archive.org/web/20200511025531/http://www.cbssyr.org/General%20census/census%202004/pop-man.pdf
# Glest

El Glest és un joc d'estratègia en temps real amb gràfics 3D disponible per a diversos sistemes (entre ells Windows i Linux). Està fet amb C++ i és fàcilment extensible mitjançant arxius XML.
De moment existeixen dues "civilitzacions", la medieval (tech) i la màgica (magic), i es pot jugar contra l'ordinador.
Hi ha més d'un grup que està treballant en "civilitzacions" alternatives. També hi ha bastants jugadors que han creat noves unitats, edificis... (anomenats 'mods'), mapes...
Les millors extensions es poden trobar en una pàgina anomenada Glest: Evolution, on estan allotjades juntament amb instruccions de com instal·lar-les i, si és el cas, modificar-les.

## Enllaços externs

* Glest (anglès) (castellà)
* Pàgina del projecte (anglès)
* Glest: Evolution Arxivat 2017-06-18 a Wayback Machine. (pàgina d'extensions per al Glest) (anglès)
* Projecte Glevolution (anglès)
# Sherlock Holmes i les màscares de la mort

Sherlock Holmes i les màscares de la mort (títol original: The Masks of Death) és un telefilm britànic de Roy Ward Baker, estrenada l'any 1984. Ha estat doblada al català.

## Argument

Londres, 1913. Sherlock Holmes decideix sortir del seu retir per investigar una sèrie de misteriosos i inexplicables assassinats de captaires. Alhora, les autoritats europees li encomanen un altre cas: el segrest d'un jove príncep, la desaparició del qual podria desencadenar la guerra entre Anglaterra i Alemanya.

## Repartiment

* Peter Cushing: Sherlock Holmes, el cèlebre detectiu que investiga sobre una afer que implica l'Alemanya d'abans la Guerra de 1914-1918
* John Mills: el metge Watson, el seu fidel ajudant
* Anne Baxter: Irene Adler, anomenada Madame Morton, una americana que temps enrere ha batut Holmes en el seu propi joc
* Ray Milland: El ministre de l'Interior
* Anton Diffring: El comte Udo Von Felseck, un noble alemany que convida Holmes al seu castell
* Gordon Jackson: l'inspector Alec MacDonald, de Scotland Yard
* Susan Penhaligon: Miss Derwent
* Marcus Gilbert: Anton Von Felseck, el fill del comte
* Jenny Laird: Mrs. Hudson, l'arrendadora de Holmes
* Russell Hunter: Alfred Coombs, un captaire
* James Cossins: Frederick Baines, el propietari d'una companyia marítima, amic del comte
* Eric Dodson: Lord Claremont, un riquíssim propietari, amic del comte
* Georgina Coombs: Lady Claremont, la seva dona, amiga del comte
* James Head: El xofer del comte
* Dominic Murphy: el petit neteja-sabates

## Referències

* ↑ esadir.cat. Sherlock Holmes i les màscares de la mort. esadir.cat.
* ↑ «The Masks of Death». IMDb.
# Labilitat

* Per a altres significats, vegeu «Labilitat emocional».
Labilitat es refereix a alguna cosa que està sofrint constantment canvi o alguna cosa que és probable que sofreixi canvi.

## Química

El terme s'utilitza per descriure una espècie química relativament inestable i transitòria. Com a exemple general, si la molècula existeix en una conformació particular per a un curt període de vida, abans d'adoptar una conformació d'energia més baixa, l'anterior estructura molecular es diu que té 'alta labilitat' (com C$_{25}$, un esferoide de ful·lerè de 25 carbonis). El terme també s'utilitza a vegades amb referència a reactivitat - per exemple, un complex que arriba de pressa a l'equilibri en solució es diu que és làbil (respecte a aquella solució).

## Bioquímica

Amb referència a bioquímica, aquest és un concepte important fins on la cinètica s'ocupa en metal·loproteines. Això pot permetre la ràpida síntesi i degradació de substrats en sistemes biològics.

## Biologia
### Cèl·lules

Les cèl·lules làbils es refereixen a cèl·lules que constantment es divideixen entrant i romanent en el cicle cel·lular. Aquestes són contrastades amb "cèl·lules estables" i "cèl·lules permanents". Un exemple important d'això és a l'epiteli de la còrnia, on les cèl·lules es divideixen en el nivell basal i es mouen cap amunt, i les cèl·lules de la part superior moren i cauen.

### Proteïnes

En medicina, el terme "làbil" significa susceptible d'alteració o destrucció. Per exemple, una proteïna làbil de calor és una que es pot canviar o destruir a temperatures altes. El contrari de làbil en aquest context és "estable"."

## Referències

* ↑ «Regeneration and Repair». Arxivat de l'original el 2008-11-28.
* ↑ Jackson CJ, Fox AJ, Jones DM, Wareing DR, Hutchinson DN «Associations between heat-stable (O) and heat-labile (HL) serogroup antigens of Campylobacter jejuni: evidence for interstrain relationships within three O/HL serovars». Journal of clinical microbiology, 36, 8, agost 1998, pàg. 2223–8. PMC: 105019. PMID: 9665996.
# Casa Josefa Solo Blanch

La Casa Josefa Solo Blanch o Vil·la Maria és un edifici de la Ronda del Carril de la Garriga (Vallès Oriental) inclòs en l'Inventari del Patrimoni Arquitectònic de Catalunya.

## Descripció

Habitatge unifamiliar aïllat. El cos central consta de planta baixa i pis. A la part posterior hi ha una torreta de planta quadrada rematada per un mirador amb coberta de faldons. En la primera vegada que apareix aquest element a l'arquitectura contemporània de la Garriga. Les façanes estan estucades amb sortints de carreu. A les obertures hi ha pseudo-arcs allindanats encerclats.

## Referències

* ↑ «Casa Josefa Solo Blanch - Villa Maria». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Bajardo

Bajardo o Baiardo (en ligur Baiàrdo) és un comune italià, situat a la regió de la Ligúria i a la província d'Imperia. El 2011 tenia 311 habitants.

## Geografia

El comune es troba en una zona muntanyosa, a 900 msnm, a uns 25 quilòmetres a l'oest d'Imperia. Té una superfície de 24,32 km² i les frazioni de Berzi i Vignai. Limita amb les comunes d'Apricale, Badalucco, Castelvittorio, Ceriana, Molini di Triora, Perinaldo i Sanremo.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 7 agost 2015].
# Marast

Marast és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 43 habitants.

## Demografia
### Població

El 2007 la població de fet de Marast era de 43 persones. Hi havia 16 famílies, de les quals 8 eren parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 19 habitatges, 15 eren l'habitatge principal de la família, 3 eren segones residències i 1 estava desocupat. Tots els 18 habitatges eren cases. Tots els 15 habitatges principals que hi havia estaven ocupats pels seus propietaris; 3 tenien tres cambres, 3 en tenien quatre i 9 en tenien cinc o més. 13 habitatges disposaven pel capbaix d'una plaça de pàrquing. A 8 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Marast el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 0 |
| 0 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 8 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 22 persones, 16 eren actives i 6 eren inactives. De les 16 persones actives 15 estaven ocupades (8 homes i 7 dones) i 1 aturada (1 home). De les 6 persones inactives 4 estaven jubilades, 1 estava estudiant i 1 estava classificada com a «altres inactius».

### Activitats econòmiques

L'any 2000 a Marast hi havia 4 explotacions agrícoles que ocupaven un total de 280 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Marast a l'INSEE.
* Évolution et structure de la population Fitxa amb el detall de dades de Marast a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Estació de Vilajuïga

Mapa sinòptic Línia RG1 :
Mapa sinòptic línia R11 :
Vilajuïga és una estació de ferrocarril propietat d'adif situada a la població de Vilajuïga, a la comarca catalana de l'Alt Empordà. L'estació es troba a la línia Barcelona-Girona-Portbou i hi tenen parada trens de la línia R11 dels serveis regionals de Rodalies de Catalunya, operats per Renfe Operadora.
Aquesta estació de la línia de Girona va entrar en servei l'any 1878 quan va entrar en servei el tram construït per la Companyia dels Ferrocarrils de Tarragona a Barcelona i França (TBF) entre Figueres i Portbou. Tot i que l'edifici va ser concebut com a provisional, diferenciant-se estructuralment d'altres de la línia, ha perdurat i encara es conserva.
L'any 2016 va registrar l'entrada de 10.000 passatgers.
| Procedència/Destinació | < | > | Procedència/Destinació |
| Rodalia de Girona |||||
| L'Hospitalet de Llobregat | Figueres | Llançà | Portbou |
| Serveis regionals de Rodalies de Catalunya |||||
| Barcelona-Sants | Figueres | Llançà | Portbou / Cervera de la Marenda |

## Referències

* ↑ «Conegueu la línia R11». Generalitat de Catalunya. Arxivat de l'original el 2012-01-13. [Consulta: 11 gener 2012].
* ↑ «El ferrocarril a Catalunya i la seva evolució». Museu del Ferrocarril de Vilanova i la Geltrú. Arxivat de l'original el 2011-09-08. [Consulta: 15 gener 2012].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Xarxa ferroviària de Catalunya
* Renfe Operadora
# Labiobarbus fasciatus

Labiobarbus fasciatus és una espècie de peix cipriniforme de la família dels ciprínids.

## Morfologia

Els mascles poden assolir els 26 cm de longitud total.

## Distribució geogràfica

Es troba a Indonèsia i Malàisia.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993 Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.